Risus sanctus
Risus sanctus in Christianitate charismatica est genus morum religiosorum quibus homines in templa convocati sponte rident, vehementer cachinnantes. Quae res in multis renovationibus in historia ecclesiastica observata est, sed communis annis 1990 ineuntibus in ecclesiis neocharismaticis et congregationibus Tertiae Spiritus Sancti Undae facta est. Multi homines qui magnae renovationi in aeroportu Toronti Canadae mense Ianuario 1994 habitae aderant sese affirmabant hanc rem experiri, quae Benedictio Torontina mox appellari coepit.